Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 541/11/3307	Prievidza, 29.5.2015
EEČ : 2-27-56-2015

U Z N E S E N I E

Trestná vec:	neznámy páchateľ
Prečin:	Zanedbanie povinnej výživy podľa § 207 odsek 3 písmeno ab Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 2 písmeno c Trestného poriadku zastavujem trestné stíhanie.
hoci páchateľovi zo Zákona o rodine vyplýva povinnosť starať sa o výživu svojich detí XXXXX, nar. 24.11.2003 a XXXXX, nar. 19.9.2006 a rozsudkom Okresného súdu v Prievidzi sp. zn. 17 P/5/2009  z 12. 5. 2010, právoplatným dňa 2. 9. 2010 bol zaviazaný prispievať  na ich výživu spolu sumou 340 eur, vždy do konca mesiaca, ktorý predchádza mesiacu, na ktorý sa výživné poukazuje do rúk matky detí XXXXX, v období od 1. 10. 2008 si v Švajčiarsku  vyživovaciu povinnosť úmyselne neplnil, čím zostal dlhovať XXXXX na výživnom sumu 13.486 eur,

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Okresného riaditeľstva PZ, Odboru všeobecnej kriminality uznesením číslo ORP-408/OVK-PD-2011 z 23. 6. 2011 podľa § 199 ods. 1 Tr. por. začal trestné stíhanie vo veci prečinu zanedbania povinnej výživy podľa § 207 ods. 1,3 písm. a,b Tr. zák., s poukazom na ustanovenie § 138 písm. b Tr. zák. na tom skutkovom základe, že hoci páchateľovi zo Zákona o rodine vyplýva povinnosť starať sa o výživu svojich detí XXXXX, nar. 24.11.2003 a XXXXX, nar. 19.9.2006 a rozsudkom Okresného súdu v Prievidzi sp. zn. 17 P/5/2009  z 12. 5. 2010, právoplatným dňa 2. 9. 2010 bol zaviazaný prispievať  na ich výživu spolu sumou 340 eur, vždy do konca mesiaca, ktorý predchádza mesiacu, na ktorý sa výživné poukazuje do rúk matky detí XXXXX, v období od 1. 10. 2008 si v Švajčiarsku  vyživovaciu povinnosť úmyselne neplnil, čím zostal dlhovať XXXXX na výživnom sumu 10.426 eur.

Dňa 17. 4. 2013 bola zaslaná kompetentnému orgánu Švajčiarskej konfederácie prostredníctvom Generálnej prokuratúry Slovenskej republiky žiadosť o prijatie trestného oznámenia na XXXXX, pričom aj  došlo  k prijatiu predmetnej žiadosti.

Dňa 13. 1. 2015 bol tunajšej prokuratúre doručený trestný rozkaz Štátnej prokuratúry Kantonu Solothurn sp. zn. STA.2013.1502/HAE zo dňa 24.11.2014, právoplatný dňa 1. 12. 2014, ktorým  bol XXXXX uznaný vinným z trestného činu zanedbania vyživovacej povinnosti podľa § 217 ods. Tr. zák Švajčiarskej konfederácie, za čo mu bola uložená peňažná pokuta 200.00 CHF, pri jej nezaplatení ako náhradná možnosť 6 dní trestu odňatia slobody a  peňažná pokuta vo výške 45 denných sadzieb po 90.00 CHF, podmienečne odložená na skúšobnú dobu tri roky.  

Vyšetrovateľ Okresného riaditeľstva PZ, Odboru kriminálnej polície  v Prievidzi uznesením číslo ORP-408/OVK-PD-2011 dňa 3. 3. 2015 v trestnom stíhaní podľa § 228 ods. 5 Tr. por. pokračoval.

Podľa § 215 ods. 2 písm. c Tr. por. prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo  o inom správnom delikte a toto rozhodnutie možno považovať za dostačujúce.

Keďže v tejto trestnej veci bolo právoplatne rozhodnuté trestným rozkazom Štátnej prokuratúry  Švajčiarskej konfederácie, teda cudzozemským orgánom, príslušným na konanie o trestnom  čine, toto rozhodnutie možno považovať  za dostačujúce.

Z týchto dôvodov som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Zuzana Zuzelková
prokurátorka